এ. এলিজাবেথ অ্যাডামস

অ্যামি এলিজাবেথ অ্যাডামস (২৮ মার্চ, ১৮৯২ – ১৫ ফেব্রুয়ারি, ১৯৬২) ছিলেন একজন মার্কিন প্রাণিবিজ্ঞানী এবং মাউন্ট হোলিওক কলেজের অধ্যাপক। তিনি ১৯২৩ সালে প্রবর্তিত পরীক্ষামূলক প্রাণিবিজ্ঞান এবং ভ্রুণবিদ্যার কলেজ কোর্সগুলো প্রথম দিকে শিক্ষাদানকারী ব্যক্তিদের মধ্যে অন্যতম ছিলেন।

 প্রারম্ভিক জীবন এবং শিক্ষা 
নিউ জার্সির নোলটন টাউনশিপের ডেলাওয়্যার বিভাগে জন্মগ্রহণ করা অ্যাডামস মাউন্ট হোলিওকে জীববিজ্ঞান অধ্যয়ন করেন, যেখানে তিনি ১৯১৪ সালে তার স্নাতক ডিগ্রি অর্জন করেন। তিনি অ্যান হ্যাভেন মরগানের সাথে কাজ করতেন এবং থাকতেন, যেখানে তারা তাদের বাড়িতে প্রাণিবিজ্ঞানের সভা পরিচালনা করতেন। স্নাতক শেষ করার পর তিনি গবেষণাগারের সহকারী হিসেবে কাজ করেন এবং প্রাণিবিজ্ঞানে তার পড়াশোনা চালিয়ে যান। পরবর্তীতে তিনি ১৯১৮ সালে কলাম্বিয়া বিশ্ববিদ্যালয় থেকে স্নাতকোত্তর ডিগ্রি এবং ১৯২৩ সালে ইয়েল বিশ্ববিদ্যালয় থেকে পিএইচডি অর্জন করেন। তার থিসিসের শিরোনাম ছিল 'অ্যাম্ফিবিয়ান ভ্রুণে মুখের বিকাশের একটি পরীক্ষামূলক অধ্যয়ন', যা ১৯২৪ সালে প্রথম 'জার্নাল অফ এক্সপেরিমেন্টাল জুলজি'-তে মুদ্রিত হয়েছিল। এছাড়াও অ্যাডামস ব্যাঙের এন্ডোক্রাইন গ্রন্থির প্রতিক্রিয়া খুঁজে বের করতে ইঁদুরের ওপর গবেষণামূলক পরীক্ষা চালিয়েছিলেন। অ্যাডামস ১৯৩০ থেকে ১৯৩১ সাল পর্যন্ত এক বছর এডিনবরা বিশ্ববিদ্যালয়েও অধ্যয়ন করেন।

 কর্মজীবন 
১৯১৪ সালে অ্যাডামস মাউন্ট হোলিওক কলেজে তার কর্মজীবন শুরু করেন, যেখানে তিনি ১৯১৫ সাল পর্যন্ত প্রাণিবিজ্ঞান বিভাগে গবেষণাগার সহকারী হিসেবে কাজ করেন। ১৯১৮ সালে কলাম্বিয়া থেকে এমএ এবং ১৯২৩ সালে ইয়েল থেকে পিএইচডি অর্জনের জন্য তিনি কলেজ ত্যাগ করেন। ১৯১৯ সালে তিনি কলেজে ফিরে আসেন এবং ১৯৫৭ সালে অবসর গ্রহণের আগ পর্যন্ত সেখানে প্রাণিবিজ্ঞান পড়াতেন। অ্যাডামস ১৯২০-২১, ১৯২৯ এবং ১৯৩৭ সালে মাউন্ট হোলিওক কলেজের প্রাণিবিজ্ঞান বিভাগের ভারপ্রাপ্ত প্রধান ছিলেন। এছাড়াও তিনি ১৯২৬-২৭ সালের প্রথম সেমিস্টারে কলেজের ভারপ্রাপ্ত ডিন হিসেবে দায়িত্ব পালন করেন।

অ্যাডামস ভ্রুণবিদ্যা, এন্ডোক্রিনোলজি এবং পরীক্ষামূলক প্রাণিবিজ্ঞান বিষয়ে পড়াশোনা ও গবেষণা করেছেন, বিশেষ করে প্রজননতন্ত্রের এন্ডোক্রিনোলজির ওপর গুরুত্বারোপ করেছেন। তার কর্মজীবনের সেই সময়ে এই দুটিই নতুন ক্ষেত্র ছিল বিধায় এটি অত্যন্ত গুরুত্বপূর্ণ এবং চিত্তাকর্ষক ছিল। মাউন্ট হোলিওকে থাকাকালীন তিনি ভ্রুণবিদ্যা এবং পরীক্ষামূলক প্রাণিবিজ্ঞান পড়াতেন। ১৯২৩ সালে যে কোনো কলেজে এই বিষয়গুলো তিনিই প্রথম প্রবর্তন করেছিলেন। প্রজননতন্ত্রের ওপর তার অধ্যয়ন ছিল অন্যতম প্রথম গবেষণা। তিনি বিভিন্ন হরমোন ও গ্রন্থি এবং মানবদেহে সেগুলোর প্রভাব নিয়েও পরীক্ষা-নিরীক্ষা চালিয়েছেন। সারা জীবনে তিনি গবেষণার জন্য উৎসর্গীকৃত নোটবুকগুলোতে প্রায় ৫০টি নিবন্ধ রচনা করেছেন। অ্যাডামস তার কর্মজীবনে বিভিন্ন সংস্থা থেকে অর্থায়ন পেয়েছেন, যা তৎকালীন নারী এবং নারী কলেজগুলোর জন্য একটি বিরল ঘটনা ছিল। তিনি গ্রেট ডিপ্রেশনের সময়ও তার অর্থায়ন বজায় রাখতে সক্ষম হন, যা ছিল আরেকটি বিরল কৃতিত্ব। অ্যাডামস ১৯৬২ সালে ম্যাসাচুসেটসের সাউথ হ্যাডলিতে মৃত্যুবরণ করেন।

 উল্লেখযোগ্য কাজসমূহ 

 'An experimental study of the development of the mouth in the amphibian embryo', Journal of Experimental Zoology, 40, 1924 
 'Studies on life in Triturus viridescens : the effects of ovarian grafts in castrated males',  Journal of Experimental Zoology, 55 (জানুয়ারি ১৯৩০) 
 'The endocrine glands and molting in Triturus viridescens', Journal of Experimental Zoology, 63:1 (আগস্ট ১৯৩২) 
 'The gonad- and thyroid- stimulating potencies of phyone and hebin', Anatomical Record 59:3 (জুন ১৯৩৪) 
 Studies in experimental zoology (regeneration, experimental embryology, endocrinology), ১৯৩৬ 
 (বিট্টিস গ্রের সাথে) 'A comparative study of the thyroid glands of hypophysectomized newts after treatment with anterior pituitary, thyroid and iodine', Anatomical Record 65:1 (জুন ১৯৩৬)  
 (ফ্লোরেন্স মার্টিনডেলের সাথে) 'The response of thyroid glands of hypophysectomized newts to injections of phyone and their reaction after cessation of treatment', Anatomical Record 65:3 (জুন ১৯৩৬) 
 (বারবারা গ্রেঞ্জার এবং রুথ রোডসের সাথে) 'Stimulation of the thyroid gland of the guinea pig by anuran anterior pituitary', Anatomical Record 72:4 & supplement (ডিসেম্বর ১৯৩৮) 
 (এলিজাবেথ এম. ডিফরেস্ট এবং বারবারা গ্রেঞ্জারের সাথে) 'Effects of administering mouse anterior pituitary to the newt and the frog', Proceedings of the Society for Experimental Biology and Medicine 42 (১৯৩৯) 
 'Sexual conditions in triturus viridescens. III, The reproductive cycle of the adult aquatic form of both sexes', American Journal of Anatomy, 66:2 (মার্চ ১৯৪০) 

 পেশাদার সদস্যপদ 
 নির্বাচিত ফেলো, নিউ ইয়র্ক একাডেমি অফ সায়েন্সেস
 সদস্য, এন্ডোক্রাইন সোসাইটি
 সদস্য, সোসাইটি ফর এক্সপেরিমেন্টাল বায়োলজি এন্ড মেডিসিন

তথ্যসূত্র



 বহিঃসংযোগ 
 মাউন্ট হোলিওক কলেজে এ. এলিজাবেথ অ্যাডামস পেপারস 
 https://commons.mtholyoke.edu/clapp/legacy/

বিষয়শ্রেণী:১৮৯২-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:মার্কিন নারী প্রাণিবিজ্ঞানী
বিষয়শ্রেণী:২০শ শতাব্দীর মার্কিন প্রাণিবিজ্ঞানী
বিষয়শ্রেণী:মাউন্ট হোলিওক কলেজের অনুষদ
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন নারী জীববিজ্ঞানী
বিষয়শ্রেণী:নিউ জার্সির নোলটন টাউনশিপের ব্যক্তি